
ΔΕΛΤΙΟ ΤΥΠΟΥ
Διεθνές συνέδριο για την Τεχνητή Νοημοσύνη στην Κέρκυρα, 22–23 Οκτωβρίου  2026
Το Ιόνιο Πανεπιστήμιο πρωτοστατεί στη συζήτηση για Τεχνητή Νοημοσύνη, την τεχνολογία και τη νεωτερικότητα
Η Τεχνητή Νοημοσύνη και οι επιπτώσεις της στη δημοκρατία, τη δημιουργικότητα και την ανθρώπινη εμπειρία βρίσκονται στο επίκεντρο του διεθνούς συνεδρίου «Re-examining AI / Rethinking Modernity: Critical philosophical, anthropological and interdisciplinary perspectives on technology», που διοργανώνει το Τμήμα Ιστορίας και Ψηφιακών Ανθρωπιστικών Επιστημών του Ιονίου Πανεπιστημίου στην Κέρκυρα.
Το συνέδριο θα πραγματοποιηθεί δια ζώσης την Πέμπτη 22 και την Παρασκευή 23 Οκτωβρίου 2026, στην Αίθουσα «Γεώργιος Γραμματικάκης» της Ιονίου Ακαδημίας, με συμμετοχή ακαδημαϊκών, ερευνητών και ερευνητριών από την Ελλάδα και το εξωτερικό. Η παρακολούθηση είναι ανοικτή στο κοινό, χωρίς κόστος εγγραφής, και η γλώσσα των εργασιών είναι η αγγλική.
Μέσα από φιλοσοφικές, ανθρωπολογικές, ιστορικές, πολιτικές και διεπιστημονικές προσεγγίσεις, το συνέδριο εξετάζει τις προκλήσεις που θέτουν οι σύγχρονες τεχνολογικές εξελίξεις. Στο πρόγραμμα περιλαμβάνονται δύο κεντρικές ομιλίες:
· Την Πέμπτη 22 Οκτωβρίου, ο Agostino Cera θα παρουσιάσει την ομιλία «Vivo, ergo cogito: on A(I)poria (AI as an impossible metaphor)»
· Την Παρασκευή 23 Οκτωβρίου, ο Nathan Ross θα μιλήσει με θέμα «Thinking in the Age of its Technical Reproducibility»
Την ευθύνη της διοργάνωσης, που υποστηρίζεται από το Ελληνικό Ίδρυμα Έρευνας και Καινοτομίας (ΕΛΙΔΕΚ), έχουν το ερευνητικό πρόγραμμα A(I)nthropology during the Anthropocene (AICENE) και το Εργαστήριο Πολιτικής Φιλοσοφίας και Ψηφιακών Τεχνολογιών. 
Δήλωση συμμετοχής και βεβαιώσεις παρακολούθησης
Μετά την ολοκλήρωση των εργασιών θα χορηγηθούν βεβαιώσεις παρακολούθησης. Όσοι και όσες επιθυμούν να λάβουν βεβαίωση καλούνται να συμπληρώσουν τη διαδικτυακή φόρμα: https://forms.gle/aVRmSE7PN5kJWT4dA.

